Legurnar í klafanum hef ég tekið og hreinsað amk einu sinni á ári . Það þarf að passa að týna ekki pinnunum úr legunum þegar er verið að hreinsa þær upp . Það er ekkert mál að koma þessu saman aftur en það getur verið erfitt að finna pinnana ! Ef legurnar eru riðgaðar þá þarf að skipta um þær . Nauðsynlegt er að nota góða vantsþolna feiti . Væntanlega fást góð efni í næstu hjólabúð . Passa að hreinsa vel óhreinindin í pakkdósunum ! Ég nota alltaf olíuhreinsir til að hreinsa gömlu feitina og óhreinindin . Ef feitin er orðin hörð þá hef ég tekið alla pinnan úr og látið þá liggja í olíuhreinsir í smá stund . Svo set ég bara smá feit í legusætið og dunda mér við að raða pinnunum í aftur . Ég hef passað mig á því að hafa pinnana sundurgreinda úr hverri legu fyrir sig til að gera málið ekki flóknara þegar setja á saman . Legusett færðu hjá umboðunum eða næstu hjólabúð . Klafinn . Legusettin koma vanlega með öllu því sem þurfa þykir . ATH : þetta er eins og ég hef framkvæmt þessa aðgerð sjálfur . Þessi grein er ekki á vegum VÍK og þeir sem kjósa að prufa sig áfram eftir henni gera það á eigin ábyrgð .